GUÈRRA-E-PATZ-III-WEB	Deth 26 d’agost tath 2 de seteme, dempús era batalha de Borodino enquiara entrada der enemic en Moscòu, pendent aquera setmana agitada e memorabla, se mantenguec aqueth magnific e susprenent temps de tardor qu’autant estone ara gent, quan eth solei cauhe mès qu’en primauèra e tot ei mès ludent ena atmosfèra leugèra e blossa que hè mau ara vista e eth pièch s’arrefortinlhe e alende damb facilitat un aire frescolent e perhumat; quan, enquia e tot, es nets son tèbes, nets caudes e escures qu’en eres se desprenen deth cèu a cada instant, espaurint e alegrant ath còp, esteles daurades.